Писмо от Васил Левски до Киряк Цанков, 27.01.1872
Байо!

…Тези се турят [поставят] в работата, защото им казах, че главният център е в Българско. Повечето души мразят [постъпката] на Каравелова, защото напада старите, а другите народности, като слушали това, ползували се. Затова им казах, че му се е рекло вече да не пише ни за стари, ни за млади. Който е крив и пречи на народа ни, ще се явява в ЦК, отдето ще се каже по всички наши да знаят за това. Така и трябва вече, защото ето намират се хора, [които], като гледат на такива работи, не вземат участие… Усещам и разбрах от много души във Влашко мнението им: ако тая работа се управлява от Българско, то ще бъде работа и ние ще вземаме участие.

* * * * *

… В Олтеница [Румъния] ми дадоха 2 л.т. [турски лири], без да им искам. Аз им казах, че ще получат билет [разписка] за тях, а те ми казаха: "Даваме ти ги тебе, не щем билет."

 Източник

 Из сборника "Свята и чиста република: избрани страници от писма на Васил Левски", съставители Иван Унджиев, Никола Кондарев, София, "Наука и изкуство", 1987, с.100

Писма от Васил Левски